EL Επίσηµη Εφηµερίδα της Ευρωπαϊκής Ένωσης CE 84/561

(2004/C 84 E/0639)

ΓΡΑΠΤΗ ΕΡΩΤΗΣΗ Ε-0273/04

υποβολή: Stefano Zappalà (PPE-DE) προς την Επιτροπή

(5 Φεβρουαρίου 2004) Θέμα: Automar ΕΠΕ-Ανάδοχος εταιρεία αυτοκινήτων Mercedes-Benz

Λαμβάνοντας υπόψη ότι:

1. η εταιρεία Automar ΕΠΕ βρίσκεται στην Ιταλία, με έδρα τη Latina, και διεύθυνση Via SS 148 Pontina αρ.41

2. η εν λόγω εταιρεία, από το 1968, είναι αποκλειστική αντιπρόσωπος για την πώληση και εξυπηρέτηση πελατών στη Latina και την γύρω επαρχία, επιβατικών και βιομηχανικών οχημάτων Mercedes Benz

3. Από το 1997 η εν λόγω εξουσιοδότηση αντιπροσώπευσης, περιοριστικε αποκλειστικά και μόνο σε επιβατικά αυτοκίνητα

4. Την παρούσα στιγμή ο κύκλος εργασιών της εταιρείας είναι περίπου ύψους 15 εκ. ευρώ ετησίως και προσφέρει απασχόληση σε περίπου 50 υπαλλήλους

5. Την περίοδο 1997-2000 η Automar βάσει της σύμβασης αντιπροσώπευσης, επένδυσε 3.5 εκ ευρώ σε τεχνολογικό εκσυγχρονισμό και καινούριες υπηρεσίες. Όλες αυτές οι πρωτοβουλίες εγκρίθηκαν και/ή υποστηρίχθηκαν από τη μητρική εταιρεία

6. Τη 19η Σεπτεμβρίου 2002, η ιταλική Daimler Chrysler AE ανακοίνωσε μονομερώς τη λύση της σύμβασης βάσει των όσων προβλέπονται από τον Κανονισμό (ΕΚ) Αρ. 1400/2002 (1), δίνοντας 12 μήνες προθεσμία από τη στιγμή της ανακοινώσεως.

7. Το έτος 2001 και ενώ η σύμβαση ήταν ακόμη σε ισχύ, η ιταλική Daimler Chrysler AE σύναψε σύμβαση παραχώρησης με άλλη εταιρεία, η οποία προέβει σε πωλήσεις αυτοκινήτων ύψους περίπου 2.6 εκ ευρώ

8. Τον Αύγουστο του 2002 η Automar αμφισβήτησε την εν λόγω δραστηριότητα

9. Η ιταλική Daimler Chrysler AE διαφοροποίησε τη σχέση της με την καινούρια ανάδοχο δημιουργώντας με αυτή μια New co, διατηρώντας η ίδια το 51 % των μετοχών της εταιρείας

10. η ιταλική Daimler Chrysler AE έδοσε τη δυνατότητα στην Automar είτε να ιδρύσει μία άλλη New co με δικούς της όρους, είτε να εξαγοράσει την Automar σε ιδιαίτερα χαμηλή τιμή

11. Βάσει του Κανονισμού (ΕΚ) Αρ. 1400/2002, η Automar ζήτησε εξουσιοδότηση για την παροχή υπηρεσιών προς τους πελάτες μετά την πώληση, κάτι το οποίο δεν έγινε αποδεκτό από την εντολοδότρια εταιρεία, η οποία έχει διακόψει την παροχή ανταλλακτικών και εξαρτημάτων από τις 22/09 εώς 01/10/2003

Μπορεί η Επιτροπή να γνωστοποιήσει εάν:

α) η άρνηση είναι νόμιμη και εάν ναι, εάν θα έπρεπε να δοθεί προθεσμία 24 μηνών αντί 12;

β) δεν θεωρεί σκόπιμο να παρέμβει, ούτως ώστε να τηρηθούν οι κανόνες της Κοινότητας;

Απάντηση του κ. Monti εξ ονόματος της Επιτροπής

(11 Μαρτίου 2004)

Κατ' αρχάς, πρέπει να τονιστεί ότι οι κατασκευαστές αυτοκινήτων, όπως και όλοι οι προμηθευτές, είναι γενικώς ελεύθεροι να διανέμουν τα προϊόντα τους, υπό την προύπόθεση ότι το σύστημα διανομής τους δεν παραβιάζει το άρθρο 81 ή 82 της Συνθήκης ΕΚ. Ως εκ τούτου, μπορούν να επιλέξουν να διανείμουν τα προϊόντα τους μέσω των δικών τους διανομέων ή μέσω οικονομικά αυτόνομων αντιπροσώπων αυτοκινήτων. Ως προς αυτό, η Επιτροπή εφιστά την προσοχή του Αξιότιμου Μέλους του Κοινοβουλίου στο γεγονός ότι η απόφαση ενός κατασκευαστή αυτοκινήτων να κινηθεί προς ένα κάθετα ολοκληρωμένο δίκτυο διανομής είναι σε γενικές γραμμές συμβατή προς τον κανονισμό (ΕΚ) αριθ. 1400/2002, (2) καθώς και προς τον προηγούμενο κανονισμό (ΕΚ) αριθ. 1475/95 (3).

Επιπλέον, πρέπει να επισημανθεί, ότι και οι δύο κανονισμοί καλύπτουν συστήματα ποσοτικής επιλεκτικής διανομής, που δίνουν τη δυνατότητα στους κατασκευαστές αυτοκινήτων να καθορίζουν τον αριθμό των αντιπροσώπων στο δίκτυó τους. Επίσης, μπορούν να συμπεριλαμβάνονται οι καταγγελίες συμβάσεων, υπό την προϋπόθεση ότι θα τηρούνται ορισμένες προθεσμίες προειδοποίησης. Καθώς η καταγγελία της συμφωνίας με τον εξουσιοδοτημένο αντιπρόσωπο της εταιρείας Automar προηγήθηκε της έναρξης της ισχύος του κανονισμού (ΕΚ) αριθ. 1400/2002 (4), στην συγκεκριμένη περίπτωση εφαρμόζεται ο κανονισμός (ΕΚ) αριθ. 1475/95. Σύμφωνα με το άρθρο 5 παράγραφος 2 του κανονισμού (ΕΚ) αριθ. 1475/95 (5), οι προθεσμίες προειδοποίησης δεν πρέπει, κατά κανόνα, να είναι μικρότερες από δύο χρόνια, εάν η συμφωνία είναι αορίστου χρόνου. Ωστόσο, ο κανονισμός προβλέπει κάποιες εξαιρέσεις (6), με κυριότερη την ανάγκη αναδιοργάνωσης του συνόλου ή σημαντικού τμήματος του δικτύου, όπου η προθεσμία προειδοποίησης θα μπορούσε να μειωθεί στον ένα χρόνο. Το ζήτημα, κατά πόσο αυτή η εξαίρεση μπορεί να εφαρμοστεί στην περίπτωση της εταιρείας Automar, πρέπει να αναλυθεί υπό το πρίσμα των ιδιαίτερων πραγματικών δεδομένων της υπόθεσης (7).

Όσον αφορά το διορισμό ενός άλλου αντιπροσώπου, το 2001, ενώ η σύμβαση αντιπροσωπείας με την Automar Srl ήταν ακόμη σε ισχύ, αυτή η πιθανή παραβίαση του συμβολαίου μπορεί να εκτιμηθεί μόνο, υπό το πρίσμα του ισχύοντος αστικού δικαίου, από το αρμόδιο εθνικό δικαστήριο.

Όσον αφορά την αίτηση της Automar για σύμβαση εξυπηρέτησης μετά την πώληση, πρέπει να επισημανθεί ότι για να καλυφθεί το εξουσιοδοτημένο δίκτυο εξυπηρέτησης μετά την πώληση της Mercedes Benz από τον κανονισμό (ΕΚ) αριθ. 1400/2002, η εταιρεία πρέπει κανονικά (8) να εφαρμόσει ένα σύστημα ποσοτικής επιλεκτικής διανομής. Στα πλαίσια αυτού του συστήματος, τα κριτήρια επιλογής πρέπει να περιορίζονται σε αυτό που απαιτείται από τη φύση του προϊόντος, πρέπει να καθορίζονται με ομοιόμορφο τρόπο για όλους τους ενδεχόμενους επισκευαστές και δεν πρέπει να εφαρμόζονται με τρόπο που συνιστά διάκριση. Συνεπώς, η Mercedes Benz πρέπει να επιτρέψει σε όλους τους επισκευαστές, που πληρούν αυτά τα κριτήρια, να λειτουργούν ως εξουσιοδοτημένοι επισκευαστές. Σε αυτούς συμπεριλαμβάνονται οι εξουσιοδοτημένοι αντιπρόσωποι, των οποίων οι συμβάσεις αντιπροσωπείας έχουν τερματιστεί, οι οποίοι, όμως, θα επιθυμούσαν να συνεχίσουν ως εξουσιοδοτημένοι επισκευαστές (9). Πρέπει να τονιστεί, ωστόσο, ότι αυτές οι διατάξεις εφαρμόζονται στις προϋπάρχουσες συμφωνίες μόνο από την 1η Οκτωβρίου 2003 (10).

Αξίζει να σημειωθεί, ότι τα συγκεκριμένα προβλήματα που θίγονται στη γραπτή ερώτηση του Αξιότιμου Μέλους του Κοινοβουλίου, είναι πιθανόν να αντιμετωπιστούν καλύτερα από την εθνική αρχή για θέματα ανταγωνισμού ή από εθνικό δικαστή, λαμβανομένου υπόψη του γεωγραφικά περιορισμένου αντίκτυπου της πρακτικής αυτής καθώς και των ζητημάτων συμβατικής ευθύνης τα οποία ανακύπτουν.

S

(1) ΕΕ L 203 της 1.8.2002, σελ. 30.

(2) Κανονισμός (ΕΚ) αριθ. 1400/2002 της 31ης Ιουλίου 2002 για την εφαρμογή του άρθρου 81 παράγραφος 3 της Συνθήκης σε ορισμένες κατηγορίες κάθετων συμφωνιών και εναρμονισμένων πρακτικών στον τομέα της αυτοκινητοβιομηχανίας, ΕΕ L 203 της 1.8.2002.

(3) Κανονισμός (ΕΚ) αριθ. 1475/95 της 28ης Ιουνίου 1995 σχετικά με την εφαρμογή του άρθρου 81 παράγραφος 3 της Συνθήκης σε ορισμένες κατηγορίες συμφωνιών διανομής, πώλησης και εξυπηρέτησης μετά την πώληση αυτοκινήτων οχημάτων, ΕΕ L 145 της 29.6.1995.

(4) Σύμφωνα με το άρθρο 12 του κανονισμού (ΕΚ) αριθ. 1400/2002, ο κανονισμός τέθηκε σε ισχύ την 1η Οκτωβρίου 2002.

(5) This Regulation was applicable on the 19th of September 2002, as the Regulation (EC) No 1400/2002 came into force on the 1st of October 2002 and started to apply to the existing agreements on the 1st of October 2003 (Articles 12 and 10 of the Regulation (EC) No 1400/2002).

(6) Βλ. άρθρο 5 παράγραφος 2 2 και άρθρο 5 παράγραφος 3.

(7) Η Επιτροπή δημοσίευσε την ερμηνεία της για την εξαίρεση που σχετίζονται με την αναδιοργάνωση του δικτύου στο επεξηγηματικό φυλλάδιο του κανονισμού (ΕΚ) αριθ. 1475/95 [Διανομή αυτοκινήτων (Κανονισμός (ΕΚ) αριθ. 1475/95). Το επεξηγηματικό φυλλάδιο (IV/9509/95 ΕΝ), δημοσιεύτηκε στο Διαδύκτιο: http://europa. eu. int/comm/competition/car_sector/distribution/#reg_1475_95]. Βλ. συγκεκριμένα την απάντηση στην ερώτηση n° 16.

(8) Αυτό εξαρτάται από το μερίδιο αγοράς που κατέχει το δίκτυο εξουσιοδοτημένων επισκευαστών του προμηθευτή, σε σχέση με τις επισκευές που πραγματοποιούνται σε όλα τα οχήματα της εν λόγω μάρκας (βλ. απάντηση στην ερώτηση 72 στο επεξηγηματικό φυλλάδιο). Εάν αυτό το μερίδιο αγοράς υπερβαίνει το 30 %, καλύπτεται μόνο το ποιοτικό επιλεκτικό δίκτυο καλύπτεται από την απαλλαγή κατά κατηγορία (βλ. άρθρο 3 παράγραφος 1 του κανονισμού (ΕΚ) αριθ. 1400/2002).

(9) Βλ. 'Aρθρο 3 παράγραφος 1 και άρθροί παράγραφος 1 (h) του κανονισμού (ΕΚ) αριθ. 1400/2002 καθώς και τις απαντήσεις στις ερωτήσεις n° 72-74 στο επεξηγηματικό φυλλάδιο του κανονισμού (ΕΚ) αριθ. 1400/2002 (Διανομή και εξυπηρέτηση μετά την πώληση αυτοκινήτων οχημάτων στην ΕΕ. Το επεξηγηματικό φυλλάδιο δημοσιεύτηκε στο Διαδύκτιο: http://europa. eu. int/comm/competition/car_sector/).

(10) Βλ. 'Aρθρο 10 του κανονισμού (ΕΚ) αριθ. 1400/2002 και αντιστοίχως τις απαντήσεις στις ερωτήσεις 22 και 23 στο επεξηγηματικό φυλλάδιο του κανονισμού (ΕΚ) αριθ. 1400/2002, που παρατίθενται παραπάνω.